CELEX: 32015R0045
Language: el
Date: 2015-01-14 00:00:00
Title: Κανονισμός (ΕΕ) 2015/45 της Επιτροπής, της 14ης Ιανουαρίου 2015 , για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 692/2008 της Επιτροπής όσον αφορά καινοτομικές τεχνολογίες για τη μείωση των εκπομπών CO 2 από ελαφρά εμπορικά οχήματα  Κείμενο που παρουσιάζει ενδιαφέρον για τον ΕΟΧ

15.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 9/1
            
         ΚΑΝΟΝΙΣΜΌΣ (ΕΕ) 2015/45 ΤΗΣ ΕΠΙΤΡΟΠΉΣ
   της 14ης Ιανουαρίου 2015
   για την τροποποίηση της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 692/2008 της Επιτροπής όσον αφορά καινοτομικές τεχνολογίες για τη μείωση των εκπομπών CO2 από ελαφρά εμπορικά οχήματα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, για την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και την πρόσβαση σε πληροφορίες επισκευής και συντήρησης οχημάτων (1), και ιδίως το άρθρο 5 παράγραφος 3,
   Έχοντας υπόψη την οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (2), και ιδίως το άρθρο 39 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (3), οι εξοικονομήσεις CO2 που επιτυγχάνονται μέσω της χρήσης καινοτομικών τεχνολογιών θα πρέπει να συνεκτιμώνται για τον υπολογισμό του μέσου όρου των ειδικών εκπομπών CO2 κάθε κατασκευαστή. Στον εκτελεστικό κανονισμό (ΕΕ) αριθ. 427/2014 της Επιτροπής (4) θεσπίζονται λεπτομερείς κανόνες για την έγκριση και την πιστοποίηση καινοτομικών τεχνολογιών για τη μείωση των εκπομπών CO2 από ελαφρά εμπορικά οχήματα.
            
         
               (2)
            
            
               Για να καταστεί δυνατή η συνεκτίμηση της εξοικονόμησης CO2 που επιτυγχάνεται μέσω της χρήσης καινοτομικών τεχνολογιών για τον υπολογισμό του ειδικού στόχου κάθε κατασκευαστή ως προς τις εκπομπές CO2 και για να εξασφαλιστεί η αποτελεσματική παρακολούθηση της συγκεκριμένης εξοικονόμησης CO2 για κάθε επιμέρους όχημα, τα οχήματα που είναι εξοπλισμένα με οικολογικές καινοτομίες θα πρέπει να πιστοποιούνται στο πλαίσιο της έγκρισης τύπου ενός οχήματος και η εξοικονόμηση θα πρέπει, σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 427/2014, να προσδιορίζεται ξεχωριστά στα έγγραφα έγκρισης τύπου και στο πιστοποιητικό συμμόρφωσης, σύμφωνα με την οδηγία 2007/46/ΕΚ.
            
         
               (3)
            
            
               Κατά συνέπεια, είναι ανάγκη να τροποποιηθούν τα έγγραφα που χρησιμοποιούνται στη διαδικασία έγκρισης τύπου, ώστε να ανταποκρίνονται στις πληροφορίες που αφορούν τις οικολογικές καινοτομίες.
            
         
               (4)
            
            
               Η τροποποίηση των εγγράφων που χρησιμοποιούνται στη διαδικασία έγκρισης τύπου αποβλέπει, αφενός, στην παροχή στις αρχές έγκρισης των κατάλληλων δεδομένων για την πιστοποίηση των ελαφρών εμπορικών οχημάτων που είναι εξοπλισμένα με οικολογικές καινοτομίες και, αφετέρου, στην ενσωμάτωση των εξοικονομήσεων CO2 από τις οικολογικές καινοτομίες ως μέρος των αντιπροσωπευτικών πληροφοριών συγκεκριμένου τύπου, παραλλαγής ή έκδοσης του οχήματος.
            
         
               (5)
            
            
               Ο κανονισμός (ΕΚ) αριθ. 692/2008 της Επιτροπής (5) θεσπίζει τις διοικητικές διατάξεις για τον έλεγχο της συμμόρφωσης των οχημάτων ως προς τις εκπομπές CO2 και τις απαιτήσεις για τη μέτρηση των εκπομπών CO2 και της κατανάλωσης καυσίμου των εν λόγω οχημάτων.
            
         
               (6)
            
            
               Συνεπώς, η οδηγία 2007/46/ΕΚ και ο κανονισμός (ΕΚ) αριθ. 692/2008 θα πρέπει να τροποποιηθούν αναλόγως.
            
         
               (7)
            
            
               Θα πρέπει να δοθεί επαρκής χρόνος στους κατασκευαστές και τις εθνικές αρχές για να προσαρμόσουν τις διαδικασίες τους στους νέους κανόνες.
            
         
               (8)
            
            
               Οι κατασκευαστές θα πρέπει να έχουν τη δυνατότητα να ζητήσουν, σε εθελοντική βάση, την πιστοποίηση της εξοικονόμησης εκπομπών CO2 χάρη στην εφαρμογή καινοτομικών τεχνολογιών, πριν από την ημερομηνία θέσης σε εφαρμογή των νέων κανόνων.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της τεχνικής επιτροπής — μηχανοκίνητων οχημάτων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα I και IX της οδηγίας 2007/46/ΕΚ τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Τα παραρτήματα I και XII του κανονισμού (ΕΚ) αριθ. 692/2008 τροποποιούνται σύμφωνα με το παράρτημα II του παρόντος κανονισμού.
   Άρθρο 3
   Από την ημερομηνία της έναρξης ισχύος του παρόντος κανονισμού, οι εθνικές αρχές δεν αρνούνται να χορηγούν έγκριση τύπου ΕΚ ή εθνική έγκριση τύπου για τύπους οχημάτων που συμμορφώνονται με τον παρόντα κανονισμό.
   Από την 1η Ιανουαρίου 2016, οι εγκρίσεις τύπου για τύπους οχημάτων εξοπλισμένων με καινοτομικές τεχνολογίες για τη μείωση των εκπομπών CO2 χορηγούνται σύμφωνα με την οδηγία 2007/46/ΕΚ και τον κανονισμό (ΕΚ) αριθ. 692/2008, όπως τροποποιούνται με τον παρόντα κανονισμό.
   Από την 1η Ιανουαρίου 2016 το αργότερο, οι κατασκευαστές χορηγούν πιστοποιητικά συμμόρφωσης σύμφωνα με την οδηγία 2007/46/ΕΚ και τον κανονισμό (ΕΚ) αριθ. 692/2008, όπως τροποποιούνται με τον παρόντα κανονισμό, για όλα τα νέα οχήματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιανουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 171 της 29.6.2007, σ. 1.
   
      (2)  ΕΕ L 263 της 9.10.2007, σ. 1.
   
      (3)  Κανονισμός (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (ΕΕ L 145 της 31.5.2011, σ. 11).
   
      (4)  Εκτελεστικός κανονισμός (ΕΕ) αριθ. 427/2014 της Επιτροπής, της 25ης Απριλίου 2014, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τη μείωση των εκπομπών CO2 από ελαφρά εμπορικά οχήματα, κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 125 της 26.4.2014, σ. 57).
   
      (5)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
   
      ΠΑΡΑΡΤΗΜΑ I
      Τα παραρτήματα I και IX της οδηγίας 2007/46/ΕΚ τροποποιούνται ως εξής:
      
                  1.
               
               
                  Στο παράρτημα I τα σημεία 3.5.6 και 3.5.6.1 τροποποιούνται ως εξής:
                  
                              «3.5.6.
                           
                           
                              Όχημα με οικολογική καινοτομία κατά την έννοια του άρθρου 12 του κανονισμού (ΕΚ) αριθ. 443/2009 για οχήματα M1 ή του άρθρου 12 του κανονισμού (ΕΕ) αριθ. 510/2011 για οχήματα N1: ναι/όχι (1)
                           
                        
                              3.5.6.1.
                           
                           
                              Τύπος/παραλλαγή/έκδοση του βασικού τύπου οχήματος όπως αναφέρεται στο άρθρο 5 του εκτελεστικού κανονισμού (ΕΕ) αριθ. 725/2011 για οχήματα M1 ή στο άρθρο 5 του εκτελεστικού κανονισμού (ΕΕ) αριθ. 427/2014 για οχήματα N1 (όπου έχει εφαρμογή)»
                           
                        .
               
            
                  2.
               
               
                  Το παράρτημα IX τροποποιείται ως εξής:
                  
                              α)
                           
                           
                              Στο σημείο 49 του μέρους I, 2η πλευρά — Κατηγορία οχήματος N1 (πλήρη και ολοκληρωμένα οχήματα) του υποδείγματος του πιστοποιητικού συμμόρφωσης ΕΚ παρεμβάλλονται τα ακόλουθα σημεία 3, 3.1 και 3.2:
                              
                                          «3.
                                       
                                       
                                          Όχημα με οικολογική(-ές) καινοτομία(-ες): ναι/όχι (1)
                                       
                                    
                                          3.1.
                                       
                                       
                                          Γενικός κωδικός της (των) οικολογικής(-ών) καινοτομίας(-ιών) (p1):
                                       
                                    
                                          3.2.
                                       
                                       
                                          Συνολικές εξοικονομήσεις CO2 οφειλόμενες στην (στις) οικολογική(-ές) καινοτομία(-ες) (p2) (να επαναλαμβάνεται ο πίνακας για κάθε καύσιμο αναφοράς που δοκιμάζεται): .»
                                       
                                    .
                           
                        
                              β)
                           
                           
                              Στο σημείο 49 του μέρους II, 2η πλευρά — Κατηγορία οχήματος N1 (πλήρη και ολοκληρωμένα οχήματα) του υποδείγματος του πιστοποιητικού συμμόρφωσης ΕΚ παρεμβάλλονται τα ακόλουθα σημεία 3, 3.1 και 3.2:
                              
                                          «3.
                                       
                                       
                                          Όχημα εφοδιασμένο με οικολογική(-ές) καινοτομία(-ες): ναι/όχι (1)
                                       
                                    
                                          3.1.
                                       
                                       
                                          Γενικός κωδικός της (των) οικολογικής(-ών) καινοτομίας(-ιών) (p1):
                                       
                                    
                                          3.2.
                                       
                                       
                                          Συνολικές εξοικονομήσεις CO2 οφειλόμενες στην (στις) οικολογική(-ές) καινοτομία(-ες) (p2) (να επαναλαμβάνεται ο πίνακας για κάθε καύσιμο αναφοράς που δοκιμάζεται):»
                                       
                                    .
                           
                        
            
   
      ΠΑΡΑΡΤΗΜΑ II
      Τα παραρτήματα I και XII του κανονισμού (ΕΚ) αριθ. 692/2008 τροποποιούνται ως εξής:
      
                  1.
               
               
                  Το παράρτημα I τροποποιείται ως εξής:
                  
                              α)
                           
                           
                              Το σημείο 4.3.5.1 αντικαθίσταται από το εξής:
                              
                                          «4.3.5.1.
                                       
                                       
                                          Στην περίπτωση τύπου οχήματος εφοδιασμένου με μία ή περισσότερες οικολογικές καινοτομίες, κατά την έννοια του άρθρου 12 του κανονισμού (ΕΚ) αριθ. 443/2009 για οχήματα M1 ή του άρθρου 12 του κανονισμού (ΕΕ) αριθ. 510/2011 για οχήματα N1, η συμμόρφωση της παραγωγής θα αποδεικνύεται ως προς τις οικολογικές καινοτομίες, μέσω της εκτέλεσης των δοκιμών που προβλέπονται στην (στις) απόφαση(-εις) της Επιτροπής με την (τις) οποία(-ες) εγκρίνεται(-ονται) η (οι) υπόψη καινοτομία(-ες).»
                                       
                                    .
                           
                        
                              β)
                           
                           
                              Στο προσάρτημα 3, τα σημεία 3.5.6 και 3.5.6.1 αντικαθίστανται από τα εξής:
                              
                                          «3.5.6.
                                       
                                       
                                          Όχημα εφοδιασμένο με οικολογική καινοτομία κατά την έννοια του άρθρου 12 του κανονισμού (ΕΚ) αριθ. 443/2009 για οχήματα M1 ή του άρθρου 12 του κανονισμού (ΕΕ) αριθ. 510/2011 για οχήματα N1: ναι/όχι (*)
                                       
                                    
                                          3.5.6.1
                                       
                                       
                                          Τύπος/παραλλαγή/έκδοση του βασικού τύπου οχήματος, όπως ορίζεται στο άρθρο 5 του εκτελεστικού κανονισμού (ΕΕ) αριθ. 725/2011 για οχήματα M1 ή στο άρθρο 5 του κανονισμού (ΕΕ) αριθ. 427/2014 για οχήματα N1 (**).»
                                       
                                    .
                           
                        
            
                  2.
               
               
                  Το παράρτημα XII τροποποιείται ως εξής:
                  
                              α)
                           
                           
                              Τα σημεία 4.1 και 4.2 αντικαθίστανται από τα εξής:
                              
                                          «4.1.
                                       
                                       
                                          Σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 725/2011 για οχήματα M1 και το άρθρο 11 παράγραφος 1 του εκτελεστικού κανονισμού (ΕΕ) αριθ. 427/2014 για οχήματα N1, ένας κατασκευαστής που επιθυμεί να επωφεληθεί από μείωση του μέσου όρου των επιμέρους εκπομπών CO2, ως αποτέλεσμα των εξοικονομήσεων που επιτυγχάνονται από μία ή περισσότερες οικολογικές καινοτομίες με τις οποίες είναι εφοδιασμένο ένα όχημα, υποβάλλει αίτηση προς μια αρχή έγκρισης για τη λήψη πιστοποιητικού έγκρισης ΕΚ τύπου του οχήματος που είναι εφοδιασμένο με την οικολογική καινοτομία.
                                       
                                    
                                          4.2.
                                       
                                       
                                          Οι εξοικονομήσεις εκπομπών CO2 από το όχημα που είναι εφοδιασμένο με οικολογική καινοτομία, για τον σκοπό της έγκρισης τύπου, θα προσδιορίζονται με τη χρήση της διαδικασίας και της μεθοδολογίας δοκιμών που προβλέπεται στην απόφαση της Επιτροπής που εγκρίνει την οικολογική καινοτομία, σύμφωνα με το άρθρο 10 του εκτελεστικού κανονισμού (ΕΕ) αριθ. 725/2011 για οχήματα M1 ή το άρθρο 10 του εκτελεστικού κανονισμού (ΕΕ) αριθ. 427/2014 για οχήματα N1.»
                                       
                                    .
                           
                        
                              β)
                           
                           
                              Το σημείο 4.4 αντικαθίσταται από το εξής:
                              
                                          «4.4.
                                       
                                       
                                          Η έγκριση τύπου δεν θα χορηγείται αν το όχημα που φέρει οικολογική καινοτομία δεν επιδεικνύει μείωση εκπομπών τουλάχιστον κατά 1 g CO2/km σε σχέση με τον βασικό τύπο οχήματος, όπως προβλέπεται στο άρθρο 5 του εκτελεστικού κανονισμού (ΕΕ) αριθ. 725/2011 για οχήματα M1, ή στο άρθρο 5 του εκτελεστικού κανονισμού (ΕΕ) αριθ. 427/2014 για οχήματα N1.»
                                       
                                    .